Sherali Jo‘rayev: Islom Karimov bilan Ka’batullohning ichiga kirganimiz aslo esimdan chiqmaydi

O‘zbekiston xalq artisti Sherali Jo‘rayev “Darakchi” nashriga bergan intervyusida O‘zbekiston Birinchi Prezidenti Islom Karimovni xotirladi. Intervyu matni “Darakchi.uz”da e’lon qilingan.

Sherali Jo‘rayev intervyu davomida O‘zbekistonning Birinchi Prezidenti bilan ko‘p marotaba hamsuhbat bo‘lganini so‘zlab berdi.
Yurtboshimizning vafoti barchamiz uchun og‘ir musibat bo‘ldi. Chunki ul zot mustaqil O‘zbekiston davlatining asoschisi edi. Yurtimizni istibdoddan xalos etib, oyoqqa turishini ta’minladi. Men u kishi bilan ko‘p marotaba hamsuhbat bo‘lganman. Ko‘p safarlarga birga chiqqanmiz. Ayniqsa, marhum Yurtboshimiz bilan Makkai Mukarramada, muborak Ka’batullohning ichiga kirganimiz aslo esimdan chiqmaydi.
Sherali Jo‘rayev, O‘zbekiston xalq artisti

San’atkorning so‘zlariga ko‘ra, O‘zbekiston Birinchi Prezidenti “butun hayotini shu xalq, Vatan uchun baxshida qildi”.
U kishining juda ko‘p xislatlari, fazilatlariga guvoh bo‘lganman. Insonning qandayligini bir qarashda bilardilar. Hamisha uzoqni ko‘zlab, aql-zakovat bilan ish tutdilar. Joylari jannatda bo‘lsin.
Sherali Jo‘rayev, O‘zbekiston xalq artisti
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.